కన్నెగంటి లలిత

కన్నెగంటి లలిత కుమారి భారతదేశానికి చెందిన న్యాయమూర్తి. ఆమె ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉంది.

జననం, విద్యాభాస్యం
కన్నెగంటి లలిత  ఆంధ్రప్రదేశ్ రాష్ట్రం, గుంటూరు జిల్లా, బాపట్ల మండలం, జమ్ములపాలెం గ్రామంలో 1971 మే 5లో జన్మించాడు. ఆమె 10వ తరగతి వరకు బాపట్లలో, హైదరాబాద్‌లోని పడాల రామిరెడ్డి లా కాలేజీ నుంచి 1994లో లా డిగ్రీ పూర్తి చేసి 1994లో బార్‌ కౌన్సిల్‌లో పేరు నమోదు చేసుకుంది.

వృత్తి జీవితం
కన్నెగంటి లలిత లా పూర్తి చేశాక సీనియర్‌ న్యాయవాది ఎంఆర్‌కే చౌదరి వద్ద జూనియర్‌ న్యాయవాదిగా హైకోర్టులో ప్రాక్టీస్‌ మొదలు పెట్టి ఆ తర్వాత న్యాయవాదులు కె.హరినాథ్, ఒ.మనోహర్‌రెడ్డి వద్ద జూనియర్‌గా పనిచేసి 2008లో సొంతంగా ప్రాక్టీస్‌ ప్రారంభించింది. ఆమె ఆంధ్ర రాష్ట్ర వ్యవసాయ మార్కెట్‌ కమిటీలకు స్టాండింగ్‌ కౌన్సిల్‌గా, 2011లో తిరుమల తిరుపతి దేవస్థానానికి స్టాండింగ్‌ కౌన్సిల్‌గా, సంస్కృత విశ్వవిద్యాలయానికి స్టాండింగ్‌ కౌన్సిల్‌గా పనిచేసింది. కన్నెగంటి లలిత కుమారి 2020 మే 02న ఆంధ్రప్రదేశ్ హైకోర్టు న్యాయమూర్తిగా బాధ్యతలు చేపట్టింది. 

జస్టిస్ కన్నెగంటి లలిత కుమారిని సుప్రీంకోర్టు కొలీజియం చేసిన సిఫారసులను కేంద్ర ప్రభుత్వం నోటిఫై చేస్తూ కర్ణాటక హైకోర్టుకు బదిలీ చేస్తూ కేంద్ర న్యాయ శాఖ మంత్రి అర్జున్ రామ్ మేఘ్వాల్ 2023 జులై 13న ఉత్తర్వులు జారీ చేశాడు.

మూలాలు

 
న్యాయమూర్తులు
గుంటూరు జిల్లా న్యాయవాదులు
ఆంధ్రప్రదేశ్ హైకోర్టు న్యాయమూర్తులు